गोदान दिल्ली : आसाम हादोरनि एन . आर . ची सोदांनाय जेंनाखौ लानानै भारत हादोरा बांग्लादेस हादोरजों खाथि सोमोन्दो दं आरो धाखानिफ्राय बुङोदि बेफोर जेंनाया भारत हादोरनि सिंनि बाथ्रा । " जों भारत हादोरजों एन . आर . ची सोदांनाय आरो द्राप्तखौ लानानै बांग्लादेस सरकारजों जोबोद खाथि सोमोन्दो दं " होन्नानै External Affair नि बुंथिगिरि रभिन कुमारा खौरांगिरिफोरनि सिगांआव बुङो । " मोनफ्रोमबो बाथ्राखौ लानानै जों बांग्लादेस सरकारखौ खनले खनले मिथिहोहरदोंदि , बेयो मोनसे गोजौ बिजिरसालिनि दैदेन्नायाव मावफुंजानाय आसामनि थागिबि सुबुंफोरखौ मिथिनो थाखाय मोनसे ड्राप्त फोरमान बिलाइ आरो खामानिआ दासिमबो सोलिगासिनो दं " कुमारा बुङो । " बामग्लादेस सरकारा सानोदि , सोलिबाय थानाय एन . आर . ची सोदांनायनि खामानिआ भारत हादोर सिंनि बाथ्रा जोंहा बेहाय जेबो बुंनांगौ बाथ्रा गैया आरो सोलिबाय थानाय भारत - बांग्लादेसनि सोमोन्दोखौ गाज्रि खालामनो साना " होन्नानै बांग्लादेस सरकारा मिथिहोयो । मखनो गोनांदि बावैसो आसाम सरकार आरो रेजिस्तार जेनेरेल अव इंडियाजों फोसाव जानाय एन . आर . ची नि आबुं फारिलाइआव गासै ब्रै मिलियनसो सूबुंफोरा गाव गावनि मुंफोरखौ फारिलाइआव नुनो मोन्नाय जायाखै जायनि जायनि जाहोनाव आसामनि खना खनला दाब दाब जायगाफोराव दुंहाव थासारि सोमजिदोंमोन । एन . आर . ची नि फारिलाइआव नुजायै सुबुंफोरखौ गुबैयै आयेन बेरेखायै बांग्लादेस हादोरनिफ्राय हाबफैनैय होन्ना मिथिनो मोनो । 
भारत हादोरा एन . आर . ची खौ लानानै बांग्लादेसजों सोमोन्दो दं